Publication: Magyar Közlöny
Issue: MK-1998-68 (Year: 1998, Number: 68)
Era: 1990-2004
Section: Melléklet az 1/1998. (VII. 24.) EüM rendelethez
Paragraph Index: 17

2. Követelmények 2.1. Követelmények a szakmai gyakorlat terén Az ortopéd cipész mesterjelölt tudja (tudjon): — különböző lábdeformációkat, lábbetegségeket felismerni, — a lábfej jellemző pontjairól méretet venni, és azok helyét meghatározni, 1998/68. szám — a felvett méretadatokat rögzíteni, azokat olvasni, — a rendeltetésnek legmegfelelőbb kaptát kiválasztani és adaptálni, — erősen deformált lábra kaptát készíteni különböző módszerekkel, — kiválasztani a lábbeli fajtájához, méretéhez, rendeltetéséhez szükséges alapanyagokat, és megválasztani az összeszerelés technológiáját, — elvégezni a cipőkészítés alapműveleteit: darabolás, hasítás, élezés, csiszolás, tömörítés, szegezés, ragasztás, varrás, — megtervezni a felsőrészt, és a felsőrész követelményeit meghatározni, — szakszerűen elvégezni a fárafoglalás, talphelykészítés, talpfelerősítés és sorolás műveleteit, — elvégezni a kikészítés műveleteit, — ellenőrizni a késztermékek készítésének szakszerűségét, az elkészült termék mérethűségét, az előírások betartását, — elvégezni az ortopédiai cipő sajátos műveleteinek előírás szerinti méretezését és szerelését (a külső és belső módosításokat), — megválasztani a láb kényelmének legmegfelelőbb eszközöket, és azokat a cipőbe adaptálni, — felismerni a javításra szoruló ortopédiai lábbeli hibáit, és azt megjavítani az esztétikai követelmények betartásával, — az orvosokkal és betegekkel kommunikálni, — az egyedi méretre készített ortopédiai cipők viseléséről, tulajdonságairól felvilágosítást és velük kapcsolatban tanácsot adni. 2.2. Követelmények a szakmai elmélet terén Az ortopéd cipész mesterjelölt: — rendelkezzen ismeretekkel = a lábanatómia és ortopédia területén, = a betegségek konzervatív, illetve műtéti kezelési lehetőségeiről, — ismerje a járásmechanizmus elveit és az emberi test mozgásszervi rendszerét, — ismerje a különböző patalógiás eseteket és konzervatív kezelésük elveit, — ismerje és tudja értelmezni, alkalmazni a gyógyászati segédeszközök gyártásához és javításához szükséges dokumentációkat, jogszabályokat, — ismerje a betegjogi képviselő intézményét, — ismerje a rehabilitáció fogalmát, fajtáit, — ismerje a gyógyászati segédeszköz ellátás rendszerét, — ismerje a gyógyászati segédeszközök minőségi követelményeit, — ismerje az egészségügyi szolgáltatáshoz való jogot, — ismerje a beteg-, klienstájékoztatáshoz való jogot, — ismerje az orvosi titoktartáshoz való jogot, — ismerje a betegjogok érvényesítésének módját, lehetőségeit, — ismerje a beteg panaszainak egészségügyi szolgáltatónál történő kivizsgálásának lehetőségét, — ismerje az egészségügyi szolgáltatások igénybevételének feltételeit és lehetőségét, — ismerje az egészségügyi szolgáltatások belső, külső minőségi rendszerének lényegét, — ismerje a szakmai tevékenység során alkalmazott anyagok tulajdonságait, vizsgálati eljárásait, — ismerje, tudja betarta(t)ni az általános és szakmai speciális balesetelhárítási előírásokat. 2.3. Követelmények a vállalkozási ismeretek terén

Source: https://magyarkozlony.hu/hivatalos-lapok/49eb4c19b7625f4524932140e2a69fdfdfd9636d/dokumentumok/4ddfc5ed1e421ce1228abc6ad932aea0aa43e06c/letoltes